Montclair is 'n voorstad van Durban, wes van Clairwood en noord van Woodlands. Dis ook die naam van 'n spoorweghalte tussen Jacobs en Merebank. Die naam Montclair is afgelei van Clairmont, die plaas van W.R. Thomson. Toe die stasie gebou is, is die naam Clairmont omgekeer om verwarring met Claremont tussen Soutrivier en Heathfield in Kaapstad te voorkom. Vir sensusdoeleindes beslaan Montclair 3,83 km². In 2011 was die totale bevolking 16 301, van wie amper 71% swart was. Nietemin was net 44,11% Zoeloesprekend, vergeleke met 36,2% Engels- en 4,5% Afrikaanssprekendes. NG gemeente Montclair "Subplek Montclair". Sensus 2011. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.